Järnsjön

Järnsjön er en innsjø sørøst for Årjäng i Värmland, Sverige. Sjøen betegnes som en næringsfattig klarvannsjø. Den har relativt bratte strender, og er ganske dyp med 64 meter på det dypeste. Sjøen er regulert for kraftutnytting ved utløpet i øst, med en reguleringsamplitude på 1,8 meter. 

Järnsjön med tilførselselever er klassifisert som nasjonalt særlig verneverdig. Her finnes både den truede arten edelkreps, og en stamme storørret. Sjøen er også leveområde for storlom. Järnsjön er gitt høyeste verdi i Årjäng kommunes naturvernprogram. 

Den økologiske statusen betegnes likevel som «moderat» (svensk: måttlig), blant annet på grunn av vannstandsendringer. Sjøen er også utsatt for forsuring, og kalking har vært gjennomført. 

Europavei 18 følger sjøens nordøstside.

Se også 
 Liste over innsjøer i Skandinavia

Referanser 

Innsjøer i Värmlands län
Årjäng kommune